Кабак (айыл)
Кабак — Кыргыз Республикасынын  Ысык-Көл облусун Жети-Өгүз районундагы айыл. Жети-Өгүз айыл округу составына кирет. Ысык-Көл өрөөнүндө, Жети-Өгүз суусунун төмөнкү агымынын чыгыш жээгинде, деңиз деңгээлинен 1655 м бийикте жайгашкан. Райондун борбору Кызыл-Суу кыштагынан 25 км түндүк-чыгыш тарапта. Балыкчы темир жол бекетинен 210 км. Кыштак 1929-ж. негизделген. Калкы 1129 (2008); негизинен мал менен алектенип, тоют даярдашат. Орто мектеп, китепкана, медпункт бар. Соода жайлары иштейт. Улуу Ата Мекендик согушта курман болгондорго эстелик тургузулган. Кыштакта Социалисттик Эмгектин Баатыры С. Эшенова туулган. Кыштактын аты кыргыздын кабак уруусу менен байланыштуу.

Калкы 
Калкы - 1 135 киши. (2009)

Булактар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074-5

Жети-Өгүз айыл аймагы